O'zbekiston bilan chegaradosh davlatda maymunchechak aniqlandi

O'zbekiston bilan chegaradosh davlat Afg'onistonda maymunchechak kasalligi qayd etildi. Bu haqda “Ariananews” xabar berdi.
Ma'lum bo'lishicha, 28 may, shanba kuni Nimroz viloyatidagi kasalxonasida maymunchechak kasalligiga shubha qilingan ikkita holat aniqlangan. Holat Erondan deportatsiya qilingan muhojirlar orasida qayd etilgan.
Ularda isitma, bosh og'rig'i, mushak og'rig'i, shish, bel og'rig'i va teridagi toshmalar kuzatilan va bu maymunchechakning birinchi alomatlari sifatida ko'rsatilgan.
Avvalroq Belgiyalik olimlar maymunchechakning genomini o'rganib, virus Evropa bo'ylab tarqalishini ma'lum qilgandi. Mutaxassislar tadqiqotida Portugaliyada bo'lib qaytgan 30 yoshli erkakni o'rgangan, u 13 may kuni poliklinikaga papulalar va kattalashgan limfa tugunlari shikoyati bilan borgan. Uning sherigida ham shunga o'xshash alomatlar kuzatilgan.
Dastlab ulardan olingan namunada testlar gerpes va sifilisni qo'zg'atuvchi virusga salbiy chiqqan. Biroq Evropada maymunchechak holatlari haqida ogohlantirishlardan so'ng, bemorda ushbu kasallikning qo'zg'atuvchisi uchun test o'tkazilgan, natija esa ijobiy bo'lgan. Olimlar virus genomining 98,9 foizini qayta tiklashga muvaffaq bo'lgan.
Shuningdek, Rossiya maymunchechak AQSh labaratoriyalaridan kelib chiqqani haqida xabar bergandi.